open-index/open-wikipedia-markdown huggingface dataset:
தமிழ்க்கல்வி ஆராய்ச்சி மாநாடு

**தமிழ்க்கல்வி ஆராய்ச்சி மாநாடு** என்பது 2012 மே 30, 31 திகதிகளில் மலேசியாவில் பேரா மாநிலத்தில் உள்ள சுல்தான் இதுரீசு கல்வியியல் பல்கலைக்கழகத்தில் நடந்த ஒரு தமிழ்க் கல்வி அனைத்துலக மாநாடு ஆகும்.  'தமிழ்க் கற்றல் கற்பித்தலில் புத்தாக்கம்' என்ற கருப்பொருளில் இந்த மாநாடு நடைபெற்றது. தமிழ்க்கல்வி, தமிழ்மொழி கற்றல் கற்பித்தல் தொடர்பான பாடத் திட்டங்கள், தொழில்நுட்பங்கள், வியூகங்கள், சிக்கல்கள், புத்தாக்க முயற்சிகள் தொடர்பாக இந்த மாநாட்டில் ஆய்வுகள் சமர்ப்பிக்கப்பட்டன.  

"ஆசிரியர்கள், மாணவர்களின் கற்றல் சிக்கலைக் களையவும், தங்கள் பணித்திறனை மேம்படுத்திக்கொள்ளவும் ஆய்வுகள் மேற்கொள்ள வேண்டும் என்னும் நோக்கத்தை முன்வைத்து இந்த மாநாடு நடைபெறுவதாக இதன் ஏற்பாட்டுக்குழுச் செயலாளர் முனைவர் சாமிக்கண்ணு ஜபமணி தெரிவித்தார்."

## மேற்கோள்கள்


பகுப்பு:தமிழில் கல்வி மாநாடுகள்
பகுப்பு:தமிழ்க் கல்வி மாநாடுகள்
பகுப்பு:மலேசியாவில் தமிழ் மாநாடுகள்
பகுப்பு:2012 தமிழ் மாநாடுகள்
மரிய குவாதலூபே கார்சிய சவாலா

**மரிய குவாதலூபே கார்சிய சவாலா** (27 ஏப்ரல் 1878 - 24 ஜூன் 1963) என்பவர் புனித மார்கரெட் மரி அலக்கோக் மற்றும் ஏழைகளின் கைத்தாதயர் என்னும் துறவற சபையின் இணை நிறுவனரும், அச்சபையின் முதல் தலைவியாக இருந்தவரும் ஆவார். திருத்தந்தை இரண்டாம் யோவான் பவுல் இவருக்கு 25 ஏப்ரல் 2004 அன்று அருளாளர் பட்டம் அளித்தார். இவரின் புனிதர் பட்டமளிப்பு 12 மே 2013 அன்று நிகழவிருக்கின்றது.

## வரலாறு
### துவக்க கால வாழ்க்கை
இவர் சபோப்பான், ஜாலிஸ்கோ, மெக்ஸிக்கோவில் 27 ஏப்ரல் 1878 அன்று பிறந்தவர். இவரின் பெற்றோர் ஃபொர்தினோ கார்சிய மற்றும் ரெஃபுஜியோ சவாலா தெ கார்சிய ஆவர். இவருக்கு சபோப்பான் அன்னையிடம் மிகுந்த பக்தி உண்டு.. இவருக்கு கஸ்டாவொ அரேயோலா என்பவருடன் திருமணம் நிச்சயம் செய்யப்பட்டிருந்தாலும் தனது 23ஆம் அகவையில் அதனை முறித்து துறவு வாழ்கையில் வறுமை மற்றும் நோய்வாய்ப்பட்ட மக்களுக்கு உதவி புரிய முடிவு செய்தார்.

### புதிய துறவற சபை
தனது ஆன்ம வழிகாட்டியான அருட்தந்தை சிப்ரியானோ இனிகுஇஸோடு இணைந்து 13 அக்டோபர் 1901 அன்று *புனித மார்கரெட் மரி அலக்கோக் மற்றும் ஏழைகளின் கைத்தாதயர்* என்னும் துறவற சபையினை நிறுவினார். அங்கே இவர் செவிளியராகப் பணிபுரிந்தார். இவர் சிலநாட்களிலேயே சபையின் தலைவியாக தெரிவுசெய்யப்பட்டார்.

தனது மருத்துவமனையில் மிகவும் பணம் தேவை ஏற்படும் போது, தெருவில் பிச்சை எடுக்க தனது ஆன்ம வழிகாட்டியிடம் அனுமதி பெற்றார். மருத்துவமனை மற்றும் அதன் நோயாளிகளின் தேவைகளை நிறைவேறும் வரை இவரும் இவரோடு மற்ற சபை சகோதரிகளும் பிச்சை எடுத்தனர். மேலும் குருக்களுக்கு மறைக்கல்வியில் உதவ அருகிலுள்ள பங்கு தளங்களில் பணி புரிந்தனர்.

### மெக்சிகன் புரட்சி
மெக்சிகன் புரட்சி 1911 இல் தொவங்கியது. அதன் விளைவுகள் 1936 வரை நீடித்தன. கத்தோலிக்க திருச்சபையினர் இக்காலத்தில் பெரிதும் துன்புறுத்தப்பட்டனர். மரியா தன் உயிரையும் பொருட்படுத்தாமல் குவாதலஜாரா மறைவாட்டப் பேராயரையும் குருக்களையும் தனது மருத்துவமனையில் மறைத்து வைத்துப்பாதுகாத்தார்.

### இறப்பு
மரியா தனது வாழ்வின் இறுதி இரண்டு ஆண்டுகளில், நோயினால் மிகுந்த துன்பம் அனுபவித்தார். இவர் தனது 85ஆம் வயதில் குவாதலஜாரா , ஜாலிஸ்கோ, மெக்ஸிக்கோவின் ஜூன் 1963 24 அன்று இறந்தார். அவரது வாழ்நாளில், மெக்ஸிக்கோவின் இவரின் சபை இல்லங்கள் 11 இடங்களில் நிறுவப்பட்டது. இன்று மெக்ஸிக்கோ, பெரு, ஐஸ்லாந்து, கிரீஸ், இத்தாலி முதலிய ஐந்து நாடுகளில் 22 இல்லங்கள் உள்ளன.
## புனிதர் பட்டம்
இவர் வணக்கத்திற்குரியவர் என 1 ஜூலை 2000 அன்று இரண்டாம் யோவான் பவுல் அறிவித்தார். இவருக்கு அருளாளர் பட்டம் இரண்டாம் யோவான் பவுலினால் 25 ஏப்ரல் 2004 அன்று அளிக்கப்பட்டது. இவரின் புனிதர் பட்டமளிப்பு 12 மே 2013 அன்று நிகழும் என அறிவிக்கப்பட்டுள்ளது.

## மேற்கோள்கள்


பகுப்பு:கத்தோலிக்க துறவற சபை நிறுவனர்கள்
பகுப்பு:1878 பிறப்புகள்
பகுப்பு:1963 இறப்புகள்
பகுப்பு:மெக்சிகோவின் கிறித்தவப் புனிதர்கள்
ஏ. வி. எம். ராஜன்

**ஏ. வி. எம். ராஜன்** (*A. V. M. Rajan*) ஒரு தமிழ் திரைப்பட நடிகர், 1960-களில் நடிக்க ஆரம்பித்தார். இவரது முதற்படம் நானும் ஒரு பெண். இவருடன் இப்படத்தில் நடித்த நடிகை புஷ்பலதாவை காதல் திருமணம் செய்துகொண்டார். இவர்கள் இருவரும் இணைந்து பல தமிழ்த் திரைப்படங்களில் நடித்துள்ளனர்.

## நடித்த படங்கள்
*எங்கள் தங்கம்
*தில்லானா மோகனாம்பாள்
*மேஜர் சந்திரகாந்த்
*புகுந்த வீடு
*சிவகாமியின் செல்வன்
*தீ
*சக்கரம்
*தெய்வம்
*மணிப்பயல்
*எங்க வீட்டுப் பெண்
*கலாட்டா கல்யாணம்
*இருளும் ஒளியும்
*சக்தி லீலை
*திருவருள் 
*துணைவன்

### தயாரிப்பாளராக
**[[லாரி டிரைவர் ராஜாக்கண்ணு]]* (1981)
**[[ஊரும் உறவும்]]* (1982)
**[[நன்றி (திரைப்படம்)|நன்றி]]* (1984)

## மேற்கோள்கள்

## வெளி இணைப்புகள்
ஏ. வி. எம். ராஜன் imdb பக்கம்

பகுப்பு:தமிழ்த் திரைப்பட நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:1935 பிறப்புகள்
தெய்வம் (பக்கவழி நெறிப்படுத்தல்)

தெய்வம் என்ற தலைப்பில் தமிழ்விக்கிபீடியாவில் உள்ள கட்டுரைகள்
#தெய்வம்.
#தெய்வம் (திரைப்படம்).
#தெய்வம் (பழந்தமிழ்).

பகுப்பு:பக்கவழி நெறிப்படுத்தல்
ஆறுமுகம் பரசுராமன்

***ஆறுமுகம் பரசுராமன்*** மொரீசியசு நாட்டு அரசியல்வாதி ஆவார். இவர் யுனெஸ்கோவின் முன்னாள் இயக்குனராகவும், மொரீசியசு நாட்டு அமைச்சராயும் பணியாற்றியவர். இவர் 2010 ஆம் ஆண்டில் நடைபெற்ற செம்மொழி மாநாட்டில் பங்கேற்றார்.

## வெளி இணைப்புகள்
*

## மேற்கோள்கள்

பகுப்பு:மொரிசியத் தமிழர்
பகுப்பு:வாழும் மக்கள்
பகுப்பு:மொரிசியசு அரசியல்வாதிகள்
நூறு கோடியினர் கிளர்ச்சி

**ஒன் பில்லியன் ரைசிங் ** (*One Billion Rising*) அல்லது **நூறுகோடியினர் கிளர்ச்சி**  பெண்களால் பெண்களுக்காக நடத்தப்படும் இயக்கமாகும். பெண்களுக்கு எதிராக நடத்தப்படும் வன்முறைகளை நிறுத்தவும் பாலின சமத்துவம் மற்றும் நீதிக்காகவும் இந்த இயக்கம் போராடுகிறது.
பெண்களில்  மூன்றில் ஒருவர் தங்கள் வாழ்நாளில் பாலியல் வன்முறை அல்லது வீட்டு வன்முறைக்கு ஆளாகின்றனர் என்ற புள்ளிவிவரத்தின் அடிப்படையில் உலகளவில் நூறுகோடி பெண்கள் தாக்கமுறுவதான கருதுகோளின் அடிப்படையில் இந்த இயக்கம் பெயரிடப்பட்டுள்ளது.

இந்த இயக்கம் நாடகாசிரியரும் செயல்வீரருமான ஈவ் என்சுலர் என்ற பெண்மணியால் துவக்கப்பட்டது. இவர்  *த வஜினா மோனோலோக்சு* என்ற  நாடகத்திற்காகவும் *வி-டே* என்ற அமைப்பிற்காகவும் அறியப்படுகிறார். ஐக்கிய அமெரிக்கத் தேர்தல்களின்போது டோட் அகின் என்ற வேட்பாளரின் 'சட்டபூர்வ பாலியல் வன்முறை' மற்றும்  கருத்தரித்தல் குறித்த சர்ச்சைக்குள்ளான கருத்துக்கள் இந்த இயக்கத்திற்கு தூண்டுதலாக அமைந்தது. உண்மையான பாலியல் வன்முறையால் கருத்தரிப்பு ஏற்படுவதில்லை என்பன போன்ற கருத்துக்களால்  கோபமுற்ற என்சுலர்  அனைவரும் காணக்கூடிய கடிதம் ஒன்றை எழுதினார்.

இந்த இயக்கத்தில் 5,000 அமைப்புகள் இணைந்துள்ளன; இந்த அமைப்புகள் பல சமய அமைப்புகள்,  சமூக இயக்க செயல்வீரர்கள், நடிகர்கள், பெண்ணிய அரசியல்வாதிகள் போன்றோரால் ஆதரவும் சிபாரிசும் அளிக்கப்பட்டுள்ளன.

செப்டம்பர் 20, 2012இல் 160 நாடுகளைச் சேர்ந்த மக்கள் இந்த இயக்கத்திற்கு ஆதரவாக கையெழுத்திட்டுள்ளனர்.

பெப்ரவரி 14, 2013 அன்று 190 நாடுகளுக்கும் மேலாக பேரணிகள் நடத்தப்பட்டன. அன்றைய நாளில் உலகெங்கும் நூறுகோடி பெண்கள்  தங்கள் வலிமையைக் காட்டும் விதமாக இணைந்து ஆடுவதற்கு அறைகூவல் விடப்பட்டது. இந்த நாள் என்சுலரின் வி-டே அமைப்பின் 15வது ஆண்டுவிழா நாளாகவும் அமைந்திருந்தது.

## சான்றுகோள்கள்


## வெளி இணைப்புகள்
*அலுவல்முறை வலைத்தளம்
*List of cooperating organizations 
*Endorsement video message by Robert Redford at the *[[தி கார்டியன்]]* newspaper website
*September 24, 2012 video interview with Eve Ensler at *[[Democracy Now!]]*
*February 14, 2013 video interview with Eve Ensler at *[[Democracy Now!]]*

பகுப்பு:2013 நிகழ்வுகள்
பகுப்பு:பெண்ணியம்
பகுப்பு:பெண்கள் உரிமைகளுக்கான எதிர்ப்புப் போராட்டங்கள்
காந்திபுரம்

**காந்திபுரம்** (ஆங்கிலம்: Gandhipuram) என்பது இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாநகராட்சியில் உள்ள ஒரு பகுதியாகும். இது கோவை மாநகராட்சியில் மிக முக்கியமான வணிக நிறுவனங்கள் மிகுதியாக உள்ள வணிக பகுதியாகும். முன்பு இப்பகுதி "காட்டூர்" என்று அழைக்கப்பட்டது.

ஒரு குடியுருப்பு பகுதியாகவே  கருதப்பட்ட இவ்விடம், இப்பொழுது நகரின் முக்கிய வணிகப்பகுதியாக மாறியுள்ளது. நகரின் மத்தியில் இருப்பதினால் வணிகம், பொழுதுபோக்கு மற்றும் உள்-நகர பேருந்து சேவைக்கு மையமாக செயல்படுகிறது.

## நிலவியல்
காந்திபுரம், கோயம்புத்தூர் விமான நிலையத்தில் இருந்து சுமார் 14 கி.மீ. தூரத்திலும், நகர ரயில்நிலையம் மற்றும் வட-கோவை சந்திப்பில் இருந்து தலா 3 கி.மீ. மற்றும் 5 கி.மீ. தொலைவில் அமைந்துள்ளது. கோவை நகரின் அனேக பகுதிகளும் உள்ளூர் பேருந்து சேவைகள் மூலமாக இணைக்கப்பட்டுள்ளன.

## காந்திபுரம் மத்திய பேருந்து நிலையம்
கோயம்புத்தூர் மாநகராட்சியில் அமைந்துள்ள 10 பேருந்து நிலையங்களில் காந்திபுரம் மத்திய பேருந்து நிலையமும் ஒரு பேருந்து நிலையம் ஆகும். இங்கிருந்துதான் தமிழகத்தின் வடக்கு மற்றும் மேற்கு மாவட்டங்களுக்கான பேருந்து சேவை இயக்கப்படுகிறது.இங்கு
#தமிழ்நாடு அரசு போக்குவரத்து கழகம்-சேலம் 
#தமிழ்நாடு அரசு போக்குவரத்து கழகம்-கும்பகோணம் 
#தமிழ்நாடு அரசு போக்குவரத்து கழகம்-கோயம்புத்தூர்
என தமிழக போக்குவரத்து சார்பில் பேருந்துகள் இயக்கப்படுகின்றன.மத்திய  பேருந்து நிலையத்தில் இருந்து சேலம், ஈரோடு, திருப்பூர், கரூர், மேட்டுப்பாளையம், சத்தியமங்கலம், பண்ணாரி, கோபிசெட்டிபாளையம், நாமக்கல் தர்மபுரி, கிருஷ்ணகிரி, ஒசூர், பெங்களூரு, அவினாசி,  தாராபுரம், பல்லடம், காங்கேயம், வெள்ளகோவில்,  அந்தியூர் என தமிழகத்தின் வடக்கு மற்றும் மேற்கு மாவட்டங்களுக்கான பேருந்து சேவை இயக்கப்படுகின்றன.

## நகரப் பேருந்து நிலையம்
கோயம்புத்தூர் மாநகராட்சியில் அமைந்துள்ள 7 பேருந்து நிலையங்களில் இதுவும் ஒரு பேருந்து நிலையம் ஆகும். இது கோவை நகரின் பெரும்பாலான பகுதிகளுடன் உள்ளூர் பேருந்து சேவைகள் மூலமாக இணைக்கப்பட்டுள்ளது. உள்ளூர் சேவைகளை மாநகர் போக்குவரத்துக் கழகம்-கோவை வழங்குகிறது.

## மத்திய கோவை சாலைப் போக்குவரத்து அலுவலகம் ( TN 66)
காந்திபுரத்தில் இருந்து பந்தயசாலை செல்லும் டாக்டர் பாலசுந்தரம் சாலையில்  சுமார் ஒரு கிலோமீட்டர் தூரத்தில் அமைந்துள்ளது

## பொருளாதாரம்
காந்திபுரம், கோயம்புத்தூர் நகரின் மிகப்பெரிய வர்த்தக மையம். கோயம்புத்தூர் மற்றும் அதை சுற்றியுள்ள ஊர்களில் உள்ள அனேக  தொழிற்சாலைகளின் நிறுவன அலுவலகங்கள்  காந்திபுரத்தில் செயல்படுகின்றன. காந்திபுரம் உள்ள கிராஸ் கட் சாலை கோயம்புத்தூர் நகரில் டவுன்ஹால் மற்றும் உக்கடத்திற்கு அடுத்தபடியாக இரண்டாவது மிகப்பெரிய வணிக மையமாக உள்ளது.

## காந்திபுரம் மேம்பாலம்
காந்திபுரத்தில் நிலவிய போக்குவரத்து நெரிசலைத் தவிர்க்க ஈரடுக்கு மேம்பாலம் கட்டப்பட்டுள்ளது.முதல் அடுக்கானது, பார்க் கேட் சந்திப்பு முன்பிருந்து கணபதி டெக்ஸ்ட்டூல் பாலம் முன்பு வரையும், இரண்டாம் அடுக்கானது, அவாரம்பாளையம் சந்திப்புக்கு அரை கிலோமீட்டர் முன்பிருந்து 100 அடி சாலை வரையும் அமைக்கப்பட்டுள்ளது .

## முன்மொழியப்பட்ட கோயம்புத்தூர் மெட்ரோ ரயில்
கோயம்புத்தூர் மெட்ரோ ரயிலின் 4ஆம் வழித்தடம் சத்தியமங்கலம் சாலையில் உள்ள கோவையின் புறநகர்ப் பகுதியான கணேசபுரம் பகுதி முதல் காந்திபுரம், பேரூர் வழியாக சிறுவாணி சாலையில் உள்ள காருண்யா நகர் வரை முன்மொழியப்பட்டுள்ளது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
ஈவ் என்சுலர்

**ஈவ் என்சுலர் ** (*Eve Ensler*, பிறப்பு மே 25, 1953) யூத-அமெரிக்க நாடகாசிரியரும் பெண்ணிய செயல் திறனாளரும் ஆவார். *த வஜினா மோனோலோக்சு* என்ற இவரது நாடகத்திற்காக பெரிதும் அறியப்பட்டவர். நூறு கோடியினர் கிளர்ச்சி என்ற இயக்கத்தையும் வி-டே என்ற அமைப்பையும் நிறுவியவர்.

என்சுலர்  1975ஆம் ஆண்டில் மிடில்பரி கல்லூரியிலிருந்து பட்டம் பெற்றவர். ரிச்சர்டு மெக்டர்மாட் என்பவரை 1978இல் மணம் புரிந்து 1988இல் பிரிந்தவர். தமது 26ஆம் அகவையில் 18 அகவை நிரம்பிய டிலன் மெக்டர்மாட்டை தத்து எடுத்துக்கொண்டார்.

## மேற்கோள்கள்


## வெளியிணைப்புகள்
* Eve Ensler biography  via V-Day
* Eve Ensler via Internet Movie Database
* http://www.motherjones.com/arts/qa/2004/11/11_100.html
* Writer's Voice 2007 audio interview

பகுப்பு:1953 பிறப்புகள்
பகுப்பு:அமெரிக்க யூதர்கள்
பகுப்பு:பெண்ணிய எழுத்தாளர்கள்
பகுப்பு:பெண் எழுத்தாளர்கள்
பகுப்பு:வாழும் மக்கள்
அமெரிக்க உணவு மற்றும் மருந்து நிர்வாகம்

**அமெரிக்க உணவு மற்றும் மருந்து நிர்வாகம்** (The Food and Drug Administration (FDA or USFDA)) என்பது அமெரிக்க செயலவையின் கீழ், நல மற்று மனித வள திணைக்களத்தின் ஒரு முகமை ஆகும்.  இந்த நிறுவனம் உணவு, மருந்துப் பொருட்களை சட்டக் கட்டுப்பாடுகள் ஊடாகவும், கண்காணிப்பு மேற்பார்வை ஊடாகவும் நிர்வாகித்து பொது மக்களின் நலத்தைப் பாதுகாப்பதையும் மேம்படுத்துவதையும் நோக்காகக் கொண்டது.  அமெரிக்காவில் விற்கப்படும் எந்தவொரு மருந்தும் இந்த நிறுவனத்தின் அனுமதியைப் பெறவேண்டும்.  

## வெளி இணைப்புகள்
* fda.gov

பகுப்பு:ஐக்கிய அமெரிக்க அமைப்புகள்
கட்டமைக்கப்பட்ட பொருள் அடையாளமிடல் முறை

**கட்டமைக்கப்பட்ட பொருள் அடையாளமிடல் முறை** (Structured Product Labeling (SPL)) என்பது மனிதருக்கு வழங்கப்படும் மருந்துகள் எப்படி அடையாளப்பட வேண்டும் என்பது தொடர்பான ஒரு எக்சு.எம்.எல் வடிவ சீர்ந்தரம் ஆகும்.  இது நல நிலை 7 (Health Level 7) அமைப்பினால் ஏற்றுக் கொள்ளப்பட்டதும், அமெரிக்க உணவு மற்றும் மருந்து நிர்வாகத்தினால் வேண்டப்படும் சீர்தரம் ஆகும்.

அமெரிக்காவில் விற்கப்பட அனுமதி பெற விரும்பும் நிறுவனங்கள் பிற பல ஆவணங்களோடு இந்த சீர்ந்தரத்துக்கு உட்பட்ட ஆவணத்தை அமெரிக்க உணவு மற்றும் மருந்து நிர்வாகத்துக்கு அளிக்க வேண்டும்.  இதே போன்ற ஒரு சீர்தரம் ஐரோப்பாவிலும் உருவாக்கப்பட்டு வருகிறது.  அங்கு எல்லா ஆவணங்களும் 16 மொழிகளில் அளிக்க வேண்டும்.

## வெளி இணைப்புகள்
* FDA SPL Resources 
* SPL Working Group 

பகுப்பு:நலச் சீர்தரங்கள்
பகுப்பு:எக்சு.எம்.எல்
விகாரம்

உருவிலும், மொழியிலும் இயல்புத் தன்மை அழிந்த அலங்கோலத்தை விகாரம் என்கிறோம். 
* விகாரம் (பகுபத உறுப்பு)
* செய்யுள் விகாரம்
* புணர்ச்சி விகாரம்
நெடுங்கால் உள்ளான்

**நெடுங்கால் உள்ளான்** (**Black-winged Stilt** - *Himantopus himantopus*) என்பது நீண்ட கால்களைக் கொண்ட கரைப்பறவைகளுள் ஒன்றாகும். இது நீர் நிலைகளுக்கு அருகில் வாழக்கூடிய பறவை ஆகும். 

## விளக்கம்
முதிர்ந்த பறவைகள் 33-36 செமீ (13-14 அங்குலம்) நீளம் கொண்டவை.  இந்தப் பறவையின் உடலின் மேற்பகுதியான பின்பகுதியும், இறக்கைகளும் கறுப்பு நிறத்தில் இருக்கும். தலை, கழுத்து, மார்பு, வயிறு ஆகியன நல்ல வெண்மை நிறத்தில் இருக்கும். நீண்ட கருப்பான அலகு இருக்கும்.  இளஞ்சிவப்பு நிற நீண்ட கால்கள் கொண்டவை. இந்தப் பறவையானது தன் கால்களைப் பயன்படுத்தி தனக்கான உணவைத்  தேடுகின்றன. இவை ஆபத்தான சூழலில் மட்டும் நீரில் மூழ்கி நீந்தக்கூடியது. பறக்கும்போது  கூரியதான கறுத்த இறக்கைகளும், பின் தொங்கும் பவளச் சிவப்பு நிறக் கால்களும் தொலைவில் இருந்துகூட அடையாளம் காணத்தக்கதாக இருக்கும்.

பெண் பறவையின் இறக்கைகளும் பின் முதுகும் கறுப்புக்கு பதிலாக கரும்பழுப்பு நிறத்தில் இருக்கும். கோடையில் சில நிறவேறுபாடுகள் தோன்றுவது உண்டு. 


Himantopus himantopus MHNT.jpg|முட்டை
Himantopus himantopus P5150181.jpg|குஞ்சு
Black-winged stilt (Himantopus himantopus) immature.jpg|காசிங்கா கால்வாய், உகாண்டா
Black-winged stilt (Himantopus himantopus) India.jpg|இராசத்தான், இந்தியா

## இயல்பு
இந்தப் பறவைகள் எப்போதும் கூட்டமாகவே காணப்படும். இவை தங்கள் கூடுகளை தண்ணீருக்கு அருகில் அருகருகே அமைத்துக் கொள்கின்றன. தன் எல்லைக்குள் வேறு பறவைகளை இவை நுழைய விடாது. அவ்வாறு நுழையும் பறவைகளை, சத்தம் எழுப்பித் துரத்தும். கோடைக் காலத்தில் இவை இனப்பெருக்கம் செய்கின்றன. கீழே உள்ள கூடுகளில் முட்டைகளை மறைவாக இட்டு வைத்திருக்கும். இவை பெரும்பாலும் இடம்பெயர்வதில்லை. தண்ணீர் வற்றிப்போனால் மட்டுமே வேறு வழியின்றி இவை இடம்பெயர்கின்றன. தமிழகத்தில், பள்ளிக்கரணை சதுப்புநிலத்திலும், வேடந்தாங்கலிலும் இந்தப் பறவை அதிகம் காணப்படுகிறது. திருப்பூர் மாவட்டத்தில் சர்க்கார் பெரியபாளையம் ஏரி என்றழைக்கப்படும் நஞ்சராயன் குளத்தில் இப்பறவைகள் காணப்படுகின்றன.

## மேற்கோள்கள்

## வெளி இணைப்புகள்

பகுப்பு:உள்ளான்கள்
பகுப்பு:ஆப்பிரிக்கப் பறவைகள்
பகுப்பு:ஆசியப் பறவைகள்
பகுப்பு:ஆத்திரேலியப் பறவைகள்
பகுப்பு:ஐரோப்பியப் பறவைகள்
பகுப்பு:அமெரிக்கப் பறவைகள்
நேற்று வரை நீ யாரோ

**நேற்று வரை நீ யாரோ** 2002 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் அம்சவர்தன், ருசிடா பிரசாத் மற்றும் பலர் நடித்துள்ளனர்.

## வகை
காதல்படம்

## வெளி இணைப்புகள்
#  http://www.cinesouth.com/cgi-bin/filmography/newfilmdb.cgi?name=netruvarai%20nee%20yaro%20naan%20yaro 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
புணர்ச்சி விகாரம்

விகாரம் என்பது இயல்பு மாற்றம்.

மொழியில் இரண்டு சொற்கள் ஒன்று சேர்தலைப் புணர்ச்சி என்கின்றனர். நிலைமொழி, வருமொழி எனப் புணரும் சொற்களுக்குப் பெயர் சூட்டியுள்ளனர். இவை புணரும்போது எந்த வகையான மாற்றமும் இன்றி இணையுமானால் அதனை **இயல்பு** அல்லது **இயல்புப் புணர்ச்சி** என்கின்றனர். முதலில் நிற்கும் நிலைமொழியிலோ, இறுதியில் அதனோடு வந்து சேரும் வருமொழியிலோ மாற்றம் நிகழ்ந்தால் அதனை **விகாரப் புணர்ச்சி** என்றோ, **புணர்ச்சி விகாரம்** என்றோ கூறுகின்றனர். இது இருவகை மொழியிலும் மொழியின் முதலிலோ, இடையிலோ, கடையிலோ நிகழும்.

## உதாரணம்

### உயிர் முன் உயிர் (உயிரோடு உயிர்)
உயிர் முன் உயிர் வரின்
அங்கு நிலைமொழியும்
வருமொழியும் இணையாது.
உயிரும் மெய்யும் இணைவதே
தமிழ் இலக்கண மரபு.
ஆகையால் அதனைத் தமிழ்மரபுக்கு
ஏற்றபடி மாற்றும் வகையில்
வ்,ய் __ஆகிய மெய் எழுத்துகளில்
ஏதேனும் ஒன்று அத்தகு சொற்களுக்கு இடையில் தோன்றும்.
இத்தகு முறைக்கு உடம்படுமெய்
என்று பெயர்.

#### அ முதல் ஊ வரை

#### எ முதல் ஔ வரை

### வருமொழியின் முதலெழுத்து வல்லினம்

### வருமொழியின் முதலெழுத்து மெல்லினம்

### வருமொழியின் முதலெழுத்து இடையினம்

## வேறுபாடு

## அடிக்குறிப்பு

பகுப்பு:மொழியியல்
பகுப்பு:புணர்ச்சி (இலக்கணம்)
1633

**1633** (MDCXXXIII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* ஏப்ரல் 12 - ரோமன் கத்தோலிக்க மத பீடத்தினால் கலிலியோ கலிலிக்கு எதிரான விசாரணைகள் ஆரம்பமாயின.
* ஜூன் 22 - அண்டத்தின் மையம் பூமி அல்ல, சூரியன் என்ற தனது அறிவியல் கொள்கையை கலிலியோ கலிலி ரோமின் அரசுப்படைகளின் வற்புறுத்தலின் பேரில் திரும்பப் பெற்றுக் கொண்டார்.
* செப்டம்பர் 20 - சூரியனைப் பூமியைச் சுற்றுவதாகத் தெரிவித்த கலிலியோ கலிலி கத்தோலிக்க மதகுரு மாடத்தின் முன்னால் விசாரிக்கப்பட்டார்.

## பிறப்புகள்
* பெப்ரவரி 23 - சாமுவேல் பெப்பீசு, பிரித்தானியக் கடற்படைத் தளபதி (இ. 1703)

## நாற்காட்டி

## மேற்கோள்கள்

பகுப்பு:1633
ஆவாரம்பாளையம்

**ஆவாரம்பாளையம்**  (ஆங்கிலம்: Avarampalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு பகுதி ஆகும். ஆவாரம்பாளையத்தில் அதிக எண்ணிக்கையில் வார்ப்புக்கூடங்களும் , விசையியக்கக் குழாய் தொழிற்சாலைகளும் அமைந்துள்ளன. கோவை நகரின் மற்ற இடங்களை விட இங்கு அதிகமாக சிறு தொழில் நிறுவனங்கள் இருக்கும் காரணத்தினால், ஆவாரம்பாளையம் சிறு தொழில் நிறுவனங்களின் தலைமை இடமாக கோவை மக்களால் கருதப்படுகிறது.

## ஆவாரம்பாளையத்தில் உள்ள கல்வி நிறுவனங்கள்
* எஸ்.என்.ஆர் சன்ஸ் கல்லூரி 
* ஸ்ரீ ராமகிருஷ்ணா மெட்ரிகுலேஷன் மேல்நிலைப்பள்ளி
* ஸ்ரீ ராமகிருஷ்ணா நர்சிங் கல்லூரி 
* ஸ்ரீ ராமகிருஷ்ணா பல் மருத்துவ கல்லூரி 
* ஸ்ரீ ராமகிருஷ்ணா உடலியல் மருத்துவ கல்லூரி 
* ஸ்ரீ ராமகிருஷ்ணா மருத்துவ உதவியாளர் கலைக்கல்லூரி 
* ஸ்ரீ ராமகிருஷ்ணா கலை மற்றும் அறிவியல் கல்லூரி(மகளிர்)
* ஜேய் மெட்ரிகுலேசன் பள்ளி
* விவேகானந்தா வித்யாலயா மெட்ரிகுலேஷன் பள்ளி

## ஆவாரம்பாளையத்தில் உள்ள மருத்துவமனைகள் & கிளினிக்
* ஸ்ரீ ராமகிருஷ்ணா மருத்துவமனை
* ஸ்ரீ ராமகிருஷ்ணா பல் மருத்துவமனை
* ஶ்ரீ சிந்து மருத்துவமனை
* சுனிதா வரதராஜன் கிளினிக்
* ரமணா கிளினிக்

## உசாத்துணை

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
தி. சு. நடராசன்

மார்க்சியத் திறனாய்வாளராக அறியப்படும் **தி.சு. நடராசன்** கல்லூரி மற்றும் பல்கலைக்கழகங்களில் பணியாற்றிய பேராசிரியர். தமிழில் மார்க்சியத் திறனாய்வுக்கு அடிப்படைகளை உருவாக்கித் தந்த பாளையங்கோட்டை நா. வானமாமலையின் ஆய்வு வட்டத்தில் பயிற்சி பெற்று முழுமையான திறனாய்வாளராகத் தன்னை வளர்த்துக் கொண்டவர்

## வாழ்க்கைக் குறிப்பு
விருதுநகர் மாவட்டம் திருத்தங்கல் என்னும் சிறுநகரில் பிறந்த நடராசன் முதுகலைத் தமிழ்ப் படிப்பைச் சென்னை மாநிலக் கல்லூரியிலும், முனைவர் பட்டத்தை மதுரைப் பல்கலைக்கழகத்திலும் முடித்தவர்.

## ஆசிரியப்பணி
திருநெல்வேலி மதுரை திரவியம் தாயுமானவர் இந்துக்கல்லூரியில் 1971 இல் தமிழ் விரிவுரையாளராக பணியைத் தொடங்கிய நடராசன் 2000 இல் பணி நிறைவு பெறும் வரை மதுரைக் காமராசர் பல்கலைக்கழகத்தில் பணியாற்றினார். மதுரைப் பல்கலைக்கழகத்திலிருந்து *போலந்து நாட்டு வார்சா* பல்கலைக்கழகத்தில் *வருகைதரு பேராசிரியரா*க 4 ஆண்டு(1987-1990)களும், திருநெல்வேலி மனோன்மணியம் சுந்தரனார் பல்கலைக்கழகத்திற்கு *அழைப்புப் பேராசிரியராக* ஓராண்டு (1997-98)ம் அழைக்கப்பெற்றார்.. அவரது வழிகாட்டுதலில் பதினைந்திற்கும் மேற்பட்டவர்கள் முனைவர் பட்டங்களைப் பெற்றுப் பல்வேறு பல்கலைக்கழகங்களிலும் கல்லூரிகளிலும் பேராசிரியர்களாகத் திகழ்கின்றனர்.

## இலக்கியப் பணிகள்
சாகித்ய அகாதமியின் பொதுக்குழு உறுப்பினராக ஆறு ஆண்டுகள் (1999-2005) பணியாற்றியவர். அதன் தொடர்ச்சியாக ஞானபீட விருது தேர்வுக்குழுவில் பணியாற்றிக் கொண்டிருக்கிறார். தமிழ்நாடு கலை இலக்கியப் பெருமன்றத்தின் இலக்கியப் பணிகளில் தொடர்ந்து பங்கேற்று வந்துள்ள தி.சு.நடராசன் மகாநதி என்ற இலக்கியச் சிற்றிதழின் ஆசிரியர் குழுவிலும் காந்தள் என்னும் திறனாய்வுக்கான இதழ் ஆசிரியப் பொறுப்பிலும் பணியாற்றியவர். சென்னையிலிருந்து வெளிவரும் சமூக விஞ்ஞானம் இருமாத இதழின் ஆசிரியர் குழுவில் பணியாற்றிக் கொண்டிருக்கிறார்

## வெளியிட்டுள்ள நூல்கள்
*திறனாய்வுக் கலை
*கவிதையெனும் மொழி
*தமிழின் பண்பாட்டு வெளிகள்
*தமிழகத்தில் வைதீக சமயங்கள்- வரலாறும் வக்கணைகளும்
*தமிழ் அழகியல்

### மொழிபெயர்ப்புகள்
*ரோமன் யாக்கப்சனின் மொழியியலும் கவிதையியலும் (Roman Jakobson's Linguistics and Poetics) 
*மாயகாவ்ஸ்கியின் எழுத்துக்கலை (Mayakovsky's Craft of writing)

## வெளி இணைப்புகள்
*எழுத்தாளர் தி.சு.நடராசன் புத்தகங்கள்

பகுப்பு:அறிஞர்கள்
பகுப்பு:தமிழ் மக்கள்
பகுப்பு:தமிழ்ப் பேராசிரியர்கள்
பகுப்பு:வாழும் மக்கள்
முத்தி நிச்சயம்

**முத்தி நிச்சயம்** என்னும் நூல் 14 ஆம் நூற்றாண்டில் குருஞான சம்பந்தர் என்பவரால் எழுதப்பட்ட நூல். மறைஞான சம்பந்தர் முத்திநிலை என்னும் நூலை எழுதி ஆன்மானந்தவாதம் என்னும் தம் கொள்கையைப் பரப்ப முயன்றார். இந்தக் கொள்கையை மறுக்க எழுந்தது குருஞான சம்பந்தர் எழுதிய முத்தி நிச்சயம் என்னும் நூல். இதற்குப் பேருரை ஒன்றைக் குருஞான சம்பந்தரின் மாணாக்கர் வெள்ளியம்பலவாணத் தம்பிரான் எழுதியுள்ளார். 

ஆன்மானந்தவாதம் என்பது ஆன்மா பற்றி விளக்கும் ஒருவகைக் கோட்பாடு.  எல்லா ஆன்மாவும் உடலை விட்டுப் பிரிந்ததும் இறைவனிடம் சென்றுவிடும். அங்கே ஆனந்தமாக இருக்கும் என்று கூறுவது ஆன்மானந்தவாதம். 

ஆன்மா உடலோடு இருக்கும்போது செய்த நல்வினை தீவினைகளுக்கு ஏற்ப மறுபிறவி எடுத்து செய்வினைப் பயனைத் துய்க்கும் என்பது ஆன்மானந்தவாதத்தை மறுப்பது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பிஜிப் பல்கலைக்கழகம்

**பிஜிப் பல்கலைக்கழகம் ** (*University of Fiji*)  பிஜியின் இரண்டாவது பெரிய நகரமான லூடோக்காவின் சாவேனிப் பகுதியில் அமைந்துள்ள ஓர் பல்கலைக்கழகம் ஆகும். இந்தப் பல்கலைக்கழகம்  இந்து சமய சார்புள்ள அமைப்பான *பிஜி ஆரிய பிரதிநிதி சபை*யின் நிதி உதவியுடனும் *பிஜி  பயன்பாட்டுக் கல்வி நிறுவனத்தின்* வழிகாட்டுதலிலும் திசம்பர் 2004இல் நிறுவப்பட்டது.  பெப்ரவரி 14, 2006இல் *உள்ளூர் நில அறக்கட்டளை வாரியத்துடன்* கண்ட உடன்பாட்டின்படி F$100,000க்கு தனது வளாகத்திற்கான ஐந்து ஏக்டேர் பரப்பிலான நிலத்தை 99 ஆண்டுகளுக்கு குத்தகை எடுத்துள்ளது; தவிரவும் நில உரிமையாளர்களின் மக்களுக்கு ஆண்டுதோறும் இரண்டு  படிப்புதவி மானியம் வழங்கவும் உடன்பட்டுள்ளது.

இப் பல்கலைக்கழகத்தின் முதல் பட்டதாரிகள் மார்ச்சு 2008இல் கௌரவிக்கப்பட்டனர். பட்டமளிப்பு விழாவில் பங்கேற்ற பல்கலைக்கழகத்தின் வேந்தரும் பிஜி அரசுத்தலைவரும் ஆன ராட்டு ஜோசபா லோயில்வாட்டு இங்கு பயிலும் அனைத்து மாணவர்களுக்கும் விசியனிலும் இந்தியிலும்  அடிப்படைக் கல்வி வழங்குவதை பாராட்டினார்:  “நம்மிடையே நல்ல புரிந்துணர்வும் தொடர்பாடலும் ஒருவருக்கொருவர் உதவி புரிதலும் இருப்பது எதிர்கால முன்னேற்றத்திற்கு தேவையானது. ஒவ்வொருவரும் மற்றவரின் மொழியில் உரையாடக் கூடுவது  இதற்கு இன்றியமையாததாகும்.” விசிய மொழி பெரும்பான்மையினராலும் இந்தி மொழி சிறுபான்மையினரில் பெரும்பாலோராலும் பேசப்படுகிறது. 

## கல்வித்திட்டங்களும் துறைகளும்
பிஜிப் பல்கலையில் பட்டப் படிப்பு மற்றும் பட்ட மேற்படிப்புக்கான கல்வித்திட்டங்கள் பின்வரும் துறைகளில் வழங்கப்படுகின்றன: கணக்கியல், பொருளியல், மேலாண்மை, கணினி அறிவியல், தகவல் தொழில்நுட்பம், கணிதம், மொழிகளும் இலக்கியமும், விசிய மொழியும் பிஜிப் பண்பாடும், மருத்துவம், சட்டம், மற்றும் இந்தி மொழியும் பண்பாடும்.

இதன் அங்கங்களாக ஆறு  "மீசிறப்பு மையங்கள்" இயங்குகின்றன: உள்நாட்டுக்குரிய ஆய்வுகளுக்கான மையம் (CIS), பன்னாட்டு மற்றும் பிராந்திய கற்கைக்கான மையம் (CIRA), எழுத்து, நன்னெறி மற்றும் அமைதிக் கல்விக்கான காந்தி-தப்பூ மையம் (WEPS), புலம்பெயர்ந்தோர் குறித்த கல்விக்கான மையம் (CDS), பாலியல் ஆய்வுக்கான மையம் (CGR), ஆற்றல், சூழலியல் மற்றும்  வளம்குன்றா வளர்ச்சிக்கான மையம்.

## பல்கலைக்கழக நிதியமும் நிர்வாகமும்
பல்கலைக்கழக நிர்வாகத்தை பிஜிப் பல்கலைக்கழக அவை மேற்கொள்கிறது. ஆரிய பிரதிநிதி சபையினரைத் தவிர ஸ்ரீ சனாதன் தர்மம், பிஜி முசுலிம் லீக், குசராத் கல்விச் சமூகம், சீக்கியர் கல்விச் சமூகம், ஆந்திரா சங்கம், கபீர் பத் சபை, பிஜி ஆசிரியர்கள் சங்கம் போன்ற அமைப்பினர்களும் இதன் புரவலர்களாக உள்ளனர். பல்கலைக்கழக அவை உறுப்பினர்களாக தென் பசிபிக் பல்கலைக்கழகம், பிஜி தேவாலயங்களின் அவை,  பிஜி மற்றும் ரோடுமா மெதாடிஸ்ட் திருச்சபை, பிஜி உரோமன் கத்தோலிக்கத் திருச்சபை, பிஜி கிர்மிட் மையம், தலைவர்களின் பேரவை, பா மாகாண சட்டப் பேரவை, கிஜி ஆசிரியர்கள் சங்கம் மற்றும் கல்வி அமைச்சகம் ஆகியவற்றின் சார்பாளர்கள் நியமிக்கப்படுகின்றனர். தவிரவும் மூன்றாம்நிலைக் கல்வி மற்றும் சமூக அடிமட்ட மாணவர்களுக்காக இந்திய-பிஜி விழாக் குழுவினர் பெப்ரவரி 16, 2006இல் F$10,000 தொகையை நன்கொடையாக அளிதுள்ளனர்.

பிஜிப் பல்கலைக்கழகம் ஆத்திரேலியாவின் கான்பெர்ரா பல்கலைக்கழகத்துடன் ஆய்வு மற்றும் மாணவர்/ஆசிரியர் பரிமாற்றத்திற்கான புரிந்துணர்வு உடன்பாடு கையெழுத்திட்டுள்ளனர்.

## சான்றுகோள்கள்

## வெளி இணைப்புகள்
* பிஜிப் பல்கலைக்கழகம் (அலுவல்முறை வலைத்தளம்)

பகுப்பு:பிஜி பல்கலைக்கழகங்கள்
லூடோக்கா

**லூடோக்கா** (*Lautoka*) பிஜியின் இரண்டாவது மிகப் பெரும் நகரமாகும். விட்டி லெவுத் தீவின் மேற்கில், நந்தியிலிருந்து வடக்கே 24 கி.மீ. தொலைவில் அமைந்துள்ளது. இது பிஜியிலுள்ள இரண்டாவது துறைமுகமாக நுழைவாயிலாகும். பிஜியின் கரும்பு விளையும் பகுதியில் அமைந்துள்ள இந்த நகரம் **சர்க்கரை நகரம்** என அறியப்படுகிறது. 16 சதுர கி.மீ.யில் அமைந்துள்ள இந்நகரத்தின் மக்கள்தொகை 2007 கணக்கெடுப்பின்படி 52,220 ஆகும்.

## மேற்கோள்கள்

பகுப்பு:பிஜியின் நகரங்கள்
குப்பை

**குப்பை** (*Wastes*, *rubbish*, *trash*, *refuse*, *garbage*, *junk*, *litter*) என்பது மனிதன் பயன்படுத்திய கழிவுகள் ஆகும். இவை மட்கும் குப்பை, மட்காத குப்பை என இரு வகைப்படும். பழங்காலத்தில் குப்பைக் குழிகள் இருந்தன. அதில் வீட்டுக் குப்பைகளைக் கொட்டி மட்கச் செய்வர். அது வேளாண்மைக்குப் பயன்படும். இன்று நம் பயன்பாட்டில் குப்பை மேடுகள் தான் இருக்கின்றன. அதில் மக்காத குப்பைகளான நெகிழிகளே அதிகம். இவை காற்றில் பறந்து எங்கும் பரவி இடத்தை அசுத்தமாக்கி மண்ணையும் மாசுபடுத்துகிறது. கால்வாய்களில் விழுந்து சாக்கடைகளாக்கி கொசு உற்பத்தியை அதிகரிக்கிறது.

குப்பை இன்று சர்வதேசப் பிரச்சினையாக உள்ளது. எங்கு கொட்டுவது என்று தெரியாமல் தெருக்களில், ஆறு, ஏரி, குளம்,குட்டை, கடல் என அனைத்து நீர் நிலைகளிலும் கொட்டி விடுகிறோம். இதனால் நம் வாழ்வாதரங்கள் பாதிக்கப்படுவதோடு மற்ற உயிர்களுக்கும் பேரின்னலை விளைவிக்கிறது. குப்பைகளைக் குறைப்பதற்கு உக்காத பொருட்களைப் பயன்படுத்தாமல் இருப்பது (Reduce), பொருட்களை மறுபடியும் பயன்படுத்துவது (Reuse), கழிவுகளில் இருந்து புதிய பயன்பாட்டைப் பெறுவது (Recycle) போன்ற வழிமுறைகளைக் கையாளலாம்.

குப்பையிலிருந்து காகிதம் தயாரிப்பது, மண் புழு உரம் தயாரிப்பது, எரிபொருளான மீத்தேன் வாயு தயாரிப்பது போன்றவை பரவலாக்கப்படலாம்.

இவை மட்டுமல்லாமல் குப்பை இயற்கை குப்பை, விண்வெளிக் குப்பை என மேலும் இருவகைப்படும்.

## மேற்கோள்கள்

பகுப்பு:சுற்றுச்சூழல் மாசடைதல்
தங்கம்-198

தங்கம் 198 என்பது சிறு தானியம் அல்லது விதை போன்ற அமைப்புடன் கூடிய தங்கத்தின் கதிர் சமபகுதியம் ஆகும். Au128     .திசுக்களில் ஊன்றி இருக்குமாறு அமைத்து மருத்துவம் செய்யப் பயன்படுகிறது. இது முன்பு ரேடான் எவ்வாறு நிரந்திரமாக திசுக்களில் வைத்து மருத்துவம் செய்யப்பட்டதோ அதேபோல் இப்போது தங்கம்-198 பயன்படுத்தப் படுகிறது. தங்கத்துன் அரை ஆயுள் 2.7 நாள்கள். அதுலிருந்து ஒரே ஆற்றல் கொண்ட γ கதிர் -0.412 MeV     ஆற்றலுடன் வெளிப்படுகிறது. 0.96 MeV     உச்சஆற்றலுடன் β துகள்களும் வெளிப்படுகின்றன. ஆனால் இந்த β துகள்கள் 0.1m.m. கனம் கொண்ட சுவர் ( விதையைச் சுற்றி இருப்பது) தடுத்து நிறுத்தி விடுகிறது. ஒரு தங்க விதை 2.5m.m   நீளமும் 0.8m.m     விட்டமும் கொண்டுள்ளது.
இதனுடைய குறைந்த γ கதிர் ஆற்றல் அதனை கையாழுபவர்களுக்கு போதிய பாதுகாப்ப்னைக் கொடுக்கிறது.இது ரேடானைப் பொறுத்தவரை அவ்வளவு எளியதில்லை.( தற்போது ரேடான் பயன் பாட்டில் இல்லை.) மேலும் ரேடானின் குறைந்த ஆற்றல் கொண்ட γ கதிர்கள் பல வருடங்கள் வெளிப்பட்டுக் கொண்டுள்ளன. ரேடானிலிருந்து வெளிப்படும் அதிக ஆற்றலுள்ள β கதிர்கள்  , சேய்தனிமத்தில் இருந்தும் வெளிப்படுகின்றன.இது புற்று நோயினையும் தோற்றுவிக்கலாம். இதனைத் தவிர்க்கவே இப்போது தங்கம் 198 பயன் படுத்தப் படுகிறது. ஐயோடின்-125 யும் இப்போது வெகுவாகப் பயன்படுகிறது.

பகுப்பு:கதிர் மருத்துவம்
தேசிய பல்லுயிர்ப்பரவல் ஆணையம்

**தேசிய பல்லுயிர்ப்பரவல் ஆணையம் ** (*National Biodiversity Authority*, **NBA**)இந்திய அரசின் சுற்றுச்சூழல் மற்றும் வனத்துறை அமைச்சகத்தின் கீழ் தேசிய பல்லுயிர்ப்பரவல் ஆணை (2002)யை செயல்படுத்தும் நோக்கத்துடன் 2003ஆம் ஆண்டில் நிறுவப்பட்டது.இது 1992ஆம் ஆண்டில் பல்லுயிர்ப்பரவல் மாநாட்டில் கலந்துகொண்டு கையொப்பமிட்டதை அடுத்து எடுக்கப்பட்ட செயலாகும்.

புவியில் வாழும் அனைத்து உயிர் வகைகளின் மொத்த தொகுப்பே பல்லுயிர்பரவல் எனப்படும்.  உலகின் மிகப்பெரிய பல்லுயிர் வளம் மிக்க 12 நாடுகளில் நம் இந்திய நாடும் ஒன்றாகும்.  உலகின் மொத்த நிலபரப்பில் 2.5 சதவீதம் உள்ள நம்நாட்டில், உலகில் காணப்படும் உயிர் வகைகளில் 7.8 சதவீதம் இங்கு காணப்படுகின்றது. மேலும் நம்நாடு பாரம்பரியம் மற்றும் கலாச்சார அறிவாண்மை மிக்கதாகும்.

1992, உலகின் பல்லுயிர்பரவல் மாநாட்டில் இந்தியா பல்லுயிர்பரவல் ஓப்பந்தம் நிபந்தனை 3 மற்றும் 15ன்படி, தேசிய சட்டத்திட்டத்திற்று உட்பட்டும் பரஸ்பர ஒப்பந்தத்தின்படியும் மக்கள் தங்கள் நாட்டின் உயிர்வளங்களை முறையாக பகிர்ந்து பயன்படுத்துவதற்கும் பிற நாடுகளும் இந்நாட்டு மரபியல் வளங்களை பெற வசதி செய்து தரவும் இக்கூட்டமைப்பு அறிவுறுத்துகிறது.  பல்லுயிர்ப்பரவல் ஒப்பந்தம் நிபந்தனை 8(j))ன்படி, பாரம்பரிய அறிவாண்மை, செயல்முறைகள், புதிய யுக்திகள், மற்றும் சரிசம பகிர்வின் மூலம் நாட்டின் உயில் வளங்கள் பாதுகாப்பதிலும் நிலையான பயன்பாடு அடைவதிலும் அந்நாட்டு மக்கள் ஒத்துழைப்பு நல்க வேண்டும்.

பல்லுயிர்பரவல் என்பது பல்வித நடவடிக்கைகள் மற்றும் செயல்பாடுகள் உள்ளடக்கிய பல்துறை சார்ந்த நெறிமுறையாகும்.  ஒன்றிய அரசு, மாநில அரசுகள், தன்னாட்சி நிறுவனங்கள், தொழிற்சாலைகள் போன்ற அனைத்துமே பல்லுயிர்பரவலின் பயனாளிகள் ஆவர்.  இந்தியா முக்கிய கொள்கையாக உட்புகுத்தி கொண்டிருந்த, முக்கிய சவாலாக விளங்கிய 'சரிசம பகிர்வு' பெறுதலின் நோக்கங்கள் பல்லுயிர்பரவல் ஒப்பந்தத்தில் குறிப்பிடப்பட்டது.

பயனாளிகன் பங்கேற்புடன் பல்வித தீவிர ஆலோசனைகள் நடத்தியபிறகு, ஒன்ரிய அரசு கீழ்க்கண்ட முக்கியம்சங்களை உள்ளடக்கிய பல்லுயிர்ப்பரவல் சட்டத்தை 2002ம் வருடம் அமுலுக்கு கொண்டுவந்தது.

#  நாட்டின் உயிர் வளங்கள் மற்றும் அதன் சார்ந்த அறிவாண்மையை பெறுவதற்காண சரிசம பகிர்வு முறையை ஒழுங்குமுறைப்படுத்துதல்.
#  பல்லுயிர்பரவல் பாதுகாப்பும் நிலையான பயன்பாடும்.
#  பல்லுயிர்ப்பரவல் சார்ந்த அந்நாட்டு மக்களின் பாரம்பரிய அறிவாண்மையை போற்றி பாதுகாத்தல்.
#  பல்லுயிர் வளம் பாதுகாப்பு மற்றும் அதன் பயன்பாடு  சார்ந்த பாரம்பரிய அறிவாண்மையைப் பெற்றுள்ள அந்நாட்டு மக்களுடன் இனைந்து பயனை பகிர்ந்து கொள்ளுதல்
#  'பாரம்பரிய பல்லுயிர்பரவல்' பகுதியாக அறிவிப்பதன் மூலம், சிலமுக்கிய இடங்களின் பல்லுயிர் வளத்தை முறையாக பாதுகாத்தலும் அப்பகுதியினை மேம்படுத்தலும்.
#  அச்சுறுத்தப்படும் உயிர்வகைகளை பாதுகாத்தலும் மறுவாழ்வளித்தலும்.
#  பல்வித நிறுவனங்கள் மற்றும் மாநில அரசுகள் உள்ளடக்கிய தனிப்பட்ட குழுக்கள் அமைத்து பல்லுயிர்பரவல் சட்டத்தை அமுலாக்குதல்.

## சான்றுகோள்கள்

## மேலும் தெரிந்து கொள்ள
* தேசிய_பல்லுயிர்ப்பரவல்_ஆணையத்தின் அலுவல்முறை வலைத்தளம்

பகுப்பு:சுற்றுச்சூழலியல்
பகுப்பு:இந்திய ஆணைக்குழுக்கள்
பகுப்பு:சுற்றுச்சூழல் மற்றும் வனங்கள் அமைச்சகம்
கல்நார்

**கல்நார்** (*Asbestos*) இயற்கையாக கிடைக்கும் ஒரு வகை சிலிகேட் கனிமம் ஆகும், இதன் நீண்ட மெல்லிய இழை தன்மை காரணமாக வணிகரீதியாக பயன்படுத்தப்படுகிறது. கட்டிடங்களில் பயன்படுத்தப்படும் கல்நார்கள் வெள்ளை நிறத்தவை. வெப்பம், தீ ஆகியவற்றின் பாதிப்புகளிலிருந்து காக்கும் ஆற்றல் பெற்றவை. இவை எகிப்தியர்களின் காலம் முதல் பயன்படுத்தப்பட்டு வருகின்றன. நுரையீரலில் நோய்களை ஏற்படுத்தும். கல்நார்கள் வெண்மை, நீல, செம்மஞ்சள் ஆகிய வண்ணங்களில் கிடைக்கிறது.

தாதுக்கள்

1.கிரைசோடைல்

2.குரோசிடோலைட்

3.அமோசைட்

4.ஆந்தோபைலைட்

5.டிரிமோலைட்

6.ஆக்டினோலைட்

## மேற்கோள்கள்

பகுப்பு:குடிசார் பொறியியல்
பகுப்பு:கனிமங்கள்
பகுப்பு:புற்றீணிகள்
மகிழினி மணிமாறன்

**மகிழினி மணிமாறன்** ஓர் தமிழ்த் திரைப்படப் பின்னணிப் பாடகி. இவர் கும்கி திரைப்படத்தின் *கையளவு நெஞ்சத்திலே* என்ற பாடலைப் பாடியுள்ளார், இது இவரின் முதல் திரைப்பட பாடலாகும். இவருக்கு சிறந்த பாடகிக்கான விகடன் விருதுகள் 2012 வழங்கப்பட்டுள்ளது.

வேடந்தாங்கலுக்கு அருகில் உள்ள மாலைப்புரம் என்ற கிராமத்தில் பிறந்தவர். மணிமாறனின் இசைக்குழுவான **புத்தர் கலைக்குழுவில்** நாட்டுப்புற பாடல்களை பாடுபவராக உள்ளார். அவரையே இவர் திருமணம் புரிந்துள்ளார் மணிமாறனே தன்னுடைய குரு மற்றும் தன் ஊக்கத்துக்கு காரணமானவர் என்று கூறியுள்ளார். 
இவர் எடிசன் விருது, விகடன் விருது, தஞ்சாவூர் தமிழ் இசை மன்றத்தின் இசைக்கலை அரசி  பட்டம் ஆகியவற்றைப் பெற்றுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
தமிழிசை மூவர் மணிமண்டபம்

**தமிழிசை மூவர் மணிமண்டபம்,** தமிழ்நாட்டில் மயிலாடுதுறை மாவட்டம் சீர்காழியில் அமைந்துள்ளது. தமிழிசை மூவர்களான முத்துத் தாண்டவர், மாரிமுத்தாப் பிள்ளை, அருணாசலக் கவிராயர் ஆகியோரின் நினைவாக தமிழக அரசு சார்பில் கட்டப்பட்டுள்ள இம்மணிமண்டபம் 2013 ஆம் ஆண்டு பிப்ரவரி 20 தேதியன்று தமிழகத்தின் முதலமைச்சர் ஜெயலலிதாவால் காணொலி மூலமாகத் திறந்து வைக்கப்பட்டது.

இதற்கு முன்பு ஆட்சியிலிருந்த திமுக அரசின் காலத்தில் இம்மணிமண்டபம் அமைக்கும் திட்டம் உருவாக்கப்பட்டு அதற்கான நிதி ஒதுக்கப்பட்டது. இதற்காக சிதம்பரம்- மயிலாடுதுறை முக்கிய சாலையோரம் 19160 சதுர அடி நிலம் கையகப்படுத்தப்பட்டு, 2010 ஆம் ஆண்டு ஆகஸ்டு 2 ஆம் நாள் மணிமண்டபப் பணிகள் தொடங்கப்பட்டன. 2011 ஆம் ஆண்டு டிசம்பர் மாதம் கட்டுமானப் பணிகள் முடிவடைந்தன. எனினும் இதன் திறப்புவிழா 2013 ஆம் ஆண்டுதான் நடைபெற்றுள்ளது. 4772 சதுர அடியில் இந்த மணிமண்டபம் அமைந்துள்ளது. மண்டபத்தின் முகப்பில் தமிழிசை மூவரின் வெண்கலத்தினாலான முழு உருவச்சிலைகள் அமைக்கப்பட்டுள்ளன. ஏழு சுவரங்களின் அடையாளமாக மண்டபத்தின் மையத்தில் ஏழு கலசங்கள் உள்ளன.

## ஆதாரங்கள்
*Honble Chief Minister inaugurated the Thamizh Isai Moovar Manimantapam at Sirkazhi through Video Conferencing and launched a website for Tamil Development Department தமிழக அரசு-செய்தி வெளியீடு, பிரவரி 20, 2013
*சீர்காழியில் தமிழிசை மூவர் மணிமண்டபம் திறப்பு, தினமணி, நாள்: பிப்ரவரி 21, 2013
*Memorial for Tamil music triumvirate தி இந்து நாள்: 21-02-2013.
*Thamizh Isai Moovar site inspected  தி இந்து நாள்: 31-7-2009.
*Manimandapam for 'Tamizh Isai Moovar':Works will began at the cost of Rs 1.51 crore

பகுப்பு:நினைவகங்கள்
பகுப்பு:மயிலாடுதுறை மாவட்டம்
கண்டன்விளை

**கண்டன்விளை** என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் கல்குளம் வட்டத்தில் இருக்கும் நுள்ளிவிளை ஊராட்சிக்கு உட்பட்ட ஒரு கிராமம் ஆகும். இது மாநில நெடுஞ்சாலை எண் 91-இல் (பரசேரி-திங்கள்நகர்-புதுக்கடை), பரசேரியிலிருந்து 3 கி.மீ. தொலைவில்  அமைந்துள்ளது. இங்கு நுள்ளிவிளை ஊராட்சி கட்டிடமும், நுள்ளிவிளை 'எ' கிராம நிர்வாக அலுவலகமும், கண்டன்விளை அஞ்சல் அலுவலகமும் அமைந்துள்ளது. இங்கு சிமெண்ட் செங்கல் தொழிற்சாலைகள் அதிகம் காணப்படுகின்றன.

## பள்ளிகள்
#அரசு மேல்நிலைப் பள்ளி, கண்டன்விளை.
#புனித திரேசாள் நடுநிலைப் பள்ளி.

## வங்கிகள்
#இந்தியன் வங்கி, கண்டன்விளை கிளை
#ஸ்டேட் பாங்க் ஆப் திருவிதாங்கூர், கண்டன்விளை கிளை

## கிறித்தவக் கோவில்
புனித குழந்தை இயேசுவின் திரேசாள் ஆலயம்.

## ஆதாரங்கள்

பகுப்பு:கன்னியாகுமரி மாவட்டத்திலுள்ள கிராமங்கள்
பட்டாணி உப்புக்கொத்தி

**பட்டாணி உப்புக்கொத்தி** (**Little Ringed Plover** - *Charadrius dubius*) என்பது ஒரு சிறிய உப்புக்கொத்தி பறவை. கண்ணைச்சுற்றி காணப்படும் மஞ்சள் வளையம் இப்பறவையின் ஓர் முக்கிய அடையாளம் ஆகும்.

## உடலமைப்பு

*சாம்பல்-பழுப்பு கலந்த நிறத்தில் பின்புறமும் இறக்கைத் தொகுதியும் கொண்டது; வெண்ணிற மார்பும் கழுத்தைச் சுற்றி ஒரு கரும்பட்டையும் உண்டு. இரண்டாகப் பிரியும் கரும்பட்டைகள் நெற்றியில் காணப்படும்.
*இது காடையைவிடச் சிறிய பறவை. இதன் அலகு சிறியதாகவும் தடிமனாகவும் இருக்கும்.
* ஆணுக்கும் பெண்ணுக்கும் வேறுபாடு இல்லை.

## பரவல்
இந்தியத் துணைக்கண்டம் *முழுவதும் காணப்படும்; இமயமலையிலும் 4000 அடி உயரம் வரை இவை பரவுகின்றன. பட்டாணி உப்புக்கொத்தியின் ஒரு இனமான *<span dir="auto">C. d. curonicus</span>* ஐரோப்பாவிலிருந்து பனிக்காலத்தில் வலசையாக வருகின்றது எனவும் இன்னொரு இனமான 
*C. d. jerdoni* இந்தியாவிலேயே இனப்பெருக்கம் செய்கின்றது எனவும் சலீம் அலி கருதுகிறார். 

*குளக்கரைகளிலும் ஏரிக்கரைகளிலும் இவற்றைக் காணலாம்.

## கள இயல்புகள்

## மேற்கோள்கள்

பகுப்பு:இந்தியப் பறவைகள்
பகுப்பு:ஐரோவாசியப் பறவைகள்
பகுப்பு:உப்புக்கொத்திகள்
பிஜி தேசியப் பல்கலைக்கழகம்

**பிஜி தேசியப் பல்கலைக்கழகம்** பிஜியிலுள்ள ஆறு கல்வி நிறுவனங்களை இணைத்து 2010இல் உருவாக்கப்பட்டது. இது பிஜி நாட்டின் பல்வேறு பகுதிகளில் 33 கிளைகளைக் கொண்டுள்ளது. முப்பது பாடப்பிரிவுகள் கற்றுத் தரப்படுகின்றன. சனவரி 2012இல் 20,000 மாணவர்கள் இருந்தனர். இது நசினு, நந்தி, ரைவை, சமம்புலா, லௌந்தோக்கா, சிகாதோகா, ராக்கி ராக்கி, இம்பா ஆகிய நகரங்களில் முதன்மை வளாகங்களைக் கொண்டுள்ளது.

## மேற்கோள்கள்

## வெளியிணைப்புகள்
* பிஜி தேசிய பல்கலைக்கழகத்தின் வலைத்தளம்

பகுப்பு:பிஜி பல்கலைக்கழகங்கள்
மொழியீறு

சொல்லை word 'மொழி' என்பது பண்டைய வழக்கு. மொழியின் இறுதியில் வரும் எழுத்தை **மொழியீறு** என இலக்கண நூல்கள் குறிப்பிடுகின்றன. தொல்காப்பியம் அவற்றை 24 என வரையறுத்துக் காட்டுகிறது.

உயிரெழுத்து 12, மெய்யெழுத்து 11 (ஞ, ண, ந, ம, ன, ய, ர, ல வ, ழ, ள), குற்றியஙுகர ஈறு 1, ஆக 24 எழுத்துக்கள் மொழியின் இறுதி எழுத்தாக வரும்.
## உயிரெழுத்து ஈறு
உயிரெழுத்து 12-ல் 5 குறிலும் அளபெடையாக ஈறாகும்.
எடுத்துக்காட்டு: ஆஅ, ஈஇ, ஊஉ, ஏஎ, ஓஒ

7 நெடிலும் மொழியாக ஈறாகும்
எடுத்துக்காட்டு: ஆ , ஈ, ஊ , ஏ , ஐ , ஓ  [ஔ] எழுத்து கௌ , வௌ  என்னும் இரண்டு சொற்களில் ஈறாகும்.
### ஈறாகா உயிர்மெய்
:வல்லின மெய்கள் [க்], [ச்], [ட்], [த்], [ப்], [ற்]
:மெல்லின மெய் [ங்]

## மெய்யெழுத்து ஈறு
* வல்லினம் ஆறும் மொழியின் இறுதியில் வருதல் இல்லை.
* வினை - பெயர்
: [ண்] - மண் 
: [ம்] - திரும் 
: [ன்] - தின் 
: [ய்] - வேய்  
: [ர்] - பார் 
: [ல்] - சொல் 
: [ழ்] - வீழ் 
: [ள்] - கொள் 
* வரையறை
:[ஞ்] (ஒரு சொல்) - உரிஞ் 
:[ந்] - (2 சொல்) வெரிந் , பொருந் .
:[வ்] - (4 சொல்) அவ் , இவ் , உவ் , தெவ் 

## பட்டியல்
தமிழில் மொழியீறு அமைந்திருக்கும் பாங்கு  
* [-] குறி மொழியீறாக வராது என்பதைக் குறிக்கும்.
* [*] சொல்லாட்சி எடுத்துக்காட்டு கிடைக்கவில்லை என்பதைக் குறிக்கும்
### 1

### 2

## அடிக்குறிப்பு

பகுப்பு:தமிழ் இலக்கணம்
தி அட்டேக்ஸ் ஆப் 26/11 (திரைப்படம்)

'"தி அட்டேக்ஸ் ஆப் 26/11' அல்லது 26/11 தாக்குதல்கள் (ஆங்கிலம்: The Attacks of 26/11) இது ஒரு குற்றவியல் - பரபரப்பூட்டும் பாலிவுட், இந்தித் திரைப்படம் ஆகும். இத் திரைப்படமானது நவம்பர் 26, 2008 ஆம் ஆண்டு மும்பைத் தாக்குதல் சம்பவத்தை அடிப்படையாகக் கொண்டு இயக்கப்பட்டுள்ளது. இத்திரைப்படத்தை ராம் கோபால் வர்மா இயக்கத்தில் நானா படேகர், சஞ்சீவ் ஜெய்ஷ்வல் மற்றும் பலர் நடித்துள்ளனர். இத்திரைப்படம் மார்ச் 1, 2013 ஆம் ஆண்டு உலகம் முழுவதும் வெளியானது.

## கதை விளக்கம்
நவம்பர் 26, 2008 ஆம் ஆண்டு 
பாகிஸ்தானைச் சேர்ந்த தீவிரவாதி அஜ்மல் கசாப்புடன் பத்து பயங்கரவாதிகளுடன் கடல் வழியாக, மும்பைக்குள் ஊடுருவி, சத்திரபதி சிவாசி தொடருந்து நிலையம், தாஜ் தங்குவிடுதி, ஒபராய் தங்குவிடுதி மற்றும் லியோபோல்ட் கஃபே உள்ளிட்ட இடங்கள் தாக்கப்பட்டது. இதில் 166 பேர் பலியானார்கள். இச்சம்பவத்தை மையப்படுத்தி ராம் கோபால் வர்மா அவர்கள் இப்படத்தை இயக்கியுள்ளார். மேலும் இச்சம்பவத்தை நேரில் பார்த்தவர்கள், காவல் துறை அறிக்கைகள், நீதி மன்றத் தீர்ப்பு, மற்றும் சம்பவத்தால் பாதிக்கப்பட நபர்கள் அளித்த தகவல்கள் ஆகியவை திரைக் கதைக்கு கருவூலமாக அமைந்ததுள்ளது. மேலும் இப்படத்தை ஆராய்ந்த மத்திய திரைப்பட தணிக்கைக் குழு இப்படத்தில் உள்ள காட்சிகள் அனைத்தும் திரைப்படத்திர்க்கு முக்கிய உயிரோட்டமாக அமைந்திருப்பதால் இதில் எந்தக் காட்சியையும் நீக்காமல் அப்படியே அனுமதித்துள்ளது. ஆனால்  இப்படத்திர்க்கு **வயது வந்தவர்களுக்கு மட்டும்** (A (Adult)) என்ற முத்திரைச் சான்றிதழ் வழங்கியுள்ளது. மேலும் தீவிரவாதி அஜ்மல் கசாப் வேடத்தில் சஞ்சீவ் ஜெய்ஸ்வால் நடித்துள்ளார். இணை காவல்துறை ஆணையராக நானா படேகர் நடித்துள்ளார்.

## விளம்பரப்படுத்துதல்
இத் திரைப்படத்தின் முதல் ஏழு நிமிட சிறப்பு காட்சியை ஈரோஸ் இன்டர்நேஷனல் சேனல் நிறுவனம் மூலம் யூடியூப் இணையத்தில் நவம்பர் 23, 2012, அன்று வெளியிடப்பட்டது. மேலும் இப்படத்தின் சிறப்பு காட்சியை மகாராட்டிரம் இணை காவல்துறை ஆணையரான ராகேஷ் மரியா அவர்களுக்கு திரையிட்டுக் காட்டப்பட்டது. இதனை இயக்குநர் கரண் ஜோஹர் அவர்களால் ஏற்பாடு செய்யப்பட்டது. மற்றும் இதனுடன் சத்யா 2 திரைப்படத்தின் முன்னோட்டமும் இணைக்கப்பட்டுள்ளது.

## துணுக்குகள்
*இப்படத்தின் முக்கியக் காட்சிகளை தாஜ் உணவகத்தில் எடுக்க அனுமதி மறுக்கப்பட்டதால், கலை இயக்குநர் உதய் சிங் அவர்களைக் கொண்டு அச்சு அசலாக தாஜ் தங்கு விடுதியியைப் போன்று ஒரு நகல்  நான்கு கோடி செலவில் உருவாக்கப்பட்டது.
*முதல் தாக்குதலுக்குள்ளான **லியோபோல்ட் கஃபேயின்** உரிமையாளரே தனக்குச் சம்மந்தப்பட்ட காட்சியில் அவரே நடித்துள்ளார்.
*அஜ்மல் கசாப் கதாபத்திரத்தில் நடிக்க சுமார் 500 பேர்கள் தேர்ந்தெடுக்கப்பட்டனர், அதில் தில்லியைச் சேர்ந்த **சஞ்சீவ் ஜெய்ஸ்வால்** என்பவர் தேர்வு செய்யப்பட்டார்.

## ஆதாரங்கள்

## வெளியிணைப்புகள்
*
*முகநூல் பக்கம்
*Follow on Twitter
*''The Attacks of 26/11 '' at Bollywoodhungama.com
*தி அட்டேக்ஸ் ஆப் 26/11 திரைப்படத்தின் முதல் 7 நிமிட விளம்பரப்படுத்தல்
தி அட்டேக்ஸ் ஆப் 26/11 திரைப்படத்தின் முதல் 7 நிமிடங்கள் கைபேசியின் யூடியூப்பில் காண்க 

பகுப்பு:2013 இந்தித் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:இந்திய மெய்ப் புனைவாக்கப் படங்கள்
பகுப்பு:இந்திய இந்தித் திரைப்படங்கள்
இரா. நடராசன் சிறுகதைகள்

thumbnail|இரா. நடராசன், நூலாசிரியர்

**இரா. நடராசன் சிறுகதைகள்** என்னும் தொகுதியில் 50 சிறுகதைகள் இருக்கின்றன. இத்தொகுதி இரா. நடராசன் என்பவரால் எழுதப்பட்ட அனைத்துச் சிறுகதைகளும் அடங்கியது. இரா. நடராசனின் சிறுகதைகள் உலகளாவிய வாசகர் கவனத்தை ஈர்த்தவை.  தமிழ் மொழியில் எழுதப்பட்ட இக்கதைகளில் சில தெலுங்கு, மலையாளம், இந்தி, ஆங்கிலம், பிரஞ்சு உட்பட பல மொழிகளில் மொழியாக்கம் செய்யப்பட்டுள்ளன. உலக சிறுகதை தொகுதிகள் சிலவற்றில் இவரின் சில கதைகள் இடம் பெற்றுள்ளன. இவைகளில் நான்கு கதைகள் குறும்படங்களாக எடுக்கப்பட்டு பன்னாட்டுப் பட விழாகளில் விருதுகளைப் பெற்றுள்ளன. 

## உள்ளடக்கம்

# பெயர் இல்லாதவர்
# பால் திரிபு
# மேய்ப்பர்கள் பற்றிய இறுதித் தீர்ப்பு
# விஞ்ஞானக் கிறுக்கன்
# களவானி
# ஷேக்ஸ்பியர் நாவல் எதுவும் எழுதவில்லை
# பக்திக்குரிய இடம் கோவில் மட்டுமல்ல
# நான்காம் உலக நாடு
# திருடப்பட்டவர்கள்
# கடைசிச் சங்கு
# நாத்திகன் மனைவி
# விட்டு விடுதலை ஆகவில்லை
# சென்ற ஞாயிற்றுக்கிழமை
# உடலைத் தொலைத்தவன்
# கடைசீ நடராசன்
# மகாத்மாவின் குழந்தைகள்
# அனுசரணையோடு தயாரிக்கப்பட்ட விவர சேகரிப்பு வினா வங்கி
# ஒரு தூய மொழியின் துயரக் குழந்தைகள்
# முருகேசு
# சோமாசி
# மிச்சமிருப்பவன்
# அது அவன் அவர்கள்
# சங்கிலி
# இரவாகி
# ரெண்டு ரூபாய் தீர்றவரைக்கும்
# கேங் கூலி
# கிளறல்
# சட்டைக்குள் இல்லாதவன்
# தமிழவனின் ஆவிகள் மொழியைத் துரத்துகின்றன
# புதிய நம்பிக்கை – 1992 தொழுவம்
# சுசீ முதல் சுசீ வரை
# மதி எனும் ஒரு மனிதனின் மரணம் குறித்து
# பறையடி சித்தர்
# ரத்தத்தின் வண்ணத்தில்
# தாத்தாவின் காஞ்சனபுரி
# ஆயிஷா
# விரும்பினாலும் விரும்பாவிட்டாலும்
# தொண்டைக் குழி
# பிலிசிங்கு எனும் சிக்குலிங்கத்தின் வாக்குமூலம்
# தலைமுறைக் கைதிகள்
# விளையாட்டின் அகதிகள்
# கடன்
# நகரம் புதைத்த சிகரெட் சாம்பல்
# KYAAS
# வெட்டியான் இரவு
# ஏஞ்சல்ஸ் இங்கிலீஷ் ஸ்கூல் (அரசின் அங்கீகாரம் பெற்றது)
# பாம்புச் சட்டம்
# சடங்குகளற்ற கருத்தரங்கம்
# நின்று கொண்டிருந்தான் வரை
# சுவர் படத்தில் இருப்பவர்

## மேற்கோள்கள்
 

## வெளி இணைப்புகள்
* இரா. நடராசன் சிறுகதைகள் 

பகுப்பு: 2011 தமிழ் நூல்கள்
பகுப்பு:பாரதி புத்தகாலய நூல்கள்
பகுப்பு:தமிழ்ச் சிறுகதைத் தொகுப்புகள்‎
தேர்தல் தொகுதி

**தேர்தல் தொகுதி** அல்லது **தொகுதி** (electoral district, அல்லது *constituency*, *riding*, *ward*, *division*, *electoral area* மற்றும் *electorate*) என்பது ஓர் சட்டமியற்றும் அவைக்கு, ஒன்று அல்லது அதற்கு மேற்பட்ட சார்பாளர்களை, தனியான தேர்தல் மூலம் தேர்ந்தெடுக்கவல்ல, தெளிவாக வரையறுக்கப்பட்டுள்ள, நிலப் பகுதிப் பிரிவாகும். பொதுவாக இந்த நிலப்பகுதியில் வாழ்கின்ற வாக்காளர்கள் மட்டுமே அத்தொகுதிக்கான தேர்தலில் வாக்களிக்க அனுமதிக்கப்படுவர்.

## மேற்கோள்கள்

பகுப்பு:அரசியல்
பகுப்பு:தேர்தல்கள்
இரட்டிப்பாக்கும் கதிர்ஏற்பளவு

**இரட்டிப்பாக்கும் கதிர்ஏற்பளவு** (Doubling dose  ) என்பது இயற்கையாகவே தோன்றும் மரபணு  மற்றும் நிறப்புரி (பண்பகத் திரி; chromosome)  இவைகளில் தோன்றும் பிறழ்ச்சியை விட இரு மடங்கு பிறழ்ச்சியை (Aberation) தோற்றுவிக்கும் கதிர் ஏற்பளவு ஆகும். இது 20 முதல் 80 சென்றிகிரே ஆகவுள்ளது.

பகுப்பு:குறுங்கட்டுரைகள்
பகுப்பு:கதிர் மருத்துவம்
சென்னை தமிழ்ப் பாதுகாப்புக் கழகம்

**சென்னை தமிழ்ப் பாதுகாப்புக் கழகம்** நம் அன்றாட வாழ்வில் உபயோகிப்பதற்காக பல நூல்களை வெளியிட்டது.

## வெளியிட்ட நூல்கள்

தனித்தமிழ் மொழியை நம் அன்றாட வாழ்வில் உபயோகிப்பதற்காக 'தமிழ்ப் பாதுகாப்புக் கழகம், சென்னை' வெளியிட்ட நூல்களுள் சில.

# வடசொல் தமிழ் அகர வரிசைச் சுருக்கம் - வடசொற் கலபின்றிப் பேசவும் எழுதவும் கற்பிப்பது(ஐந்தாம் பதிப்பு 1952) - திருவாட்டி தி. நீலாம்பிகை அம்மையார்
# தமிழர் சடங்குகளின் அழைப்பிதழ் எழுதுமுறை - தமிழர் சடங்குகளின் அழைப்பிதல்களைத் தனித்தமிழில் எழுதக் கற்பிப்பது(இரண்டாம் பதிப்பு 1938)
# தமிழ்ச் சொற்களைப் பிழைநீக்கி எழுதுமுறை(முப்பத்தி இரண்டாம் பதிப்பு 1989)
# மக்கட் பெயர் அகரவரிசை - தமிழ்மக்கள் தனித்தமிழில் தங்கள் பெயர்களை அமைக்கத் துணைபுரிவது(1938)
# தமிழ் நாட்டுப் பழமொழி அகரவரிசைச் சுருக்கம் - இடநோக்கிப் பழமொழி அமைத்துப் பொருள் சிறக்கப் பேசவும் எழுதவும் கற்பிப்பது(1956) - திருவாட்டி தி. நீலாம்பிகை அம்மையார்
# தமிழ் உவமை அகரவரிசை - இடநோக்கி உவமை அமைத்துப் பொருள் சிறக்கப் பேசவும் எழுதவும் கற்பிப்பது - (மூன்றாம் பதிப்பு 1952)
# மரபுத்தொடர் அகரவரிசை(1939)
# தமிழ்ப் பாதுகாப்பு நூற்றிரட்டு - நல்ல தமிழில் பேசவும் எழுதவும் கற்பிப்பது(எட்டாம் பதிப்பு 1987)
# கட்டுரை நண்பன்
# இல்லப் பெயர் அகரவரிசை(இரண்டாம் பதிப்பு 1968) - சென்னை தமிழ்ப் பாதுகாப்புக் கழகம்
# உவமை யகரவரிசை(1967)
# ஆட்சிச்சொல் அகரவரிசை(ஆறாம் பதிப்பு 1961) - சென்னை தமிழ்ப் பாதுகாப்புக் கழகம்
# கபிலர் அகவல் - ஒவ்வொருவரும் ஓடியுனர்தற்குரிய விழுமிய நூல்(195?) - கபிலர்
# ஆபுத்திரன் அகவல் - பொழிப்புரையுடன்(194?) - காட்டனார்

## வெளி இணைப்புகள்
* பிழை நீக்கி எழுதுமுறை
* வடசொல் தமிழ் அகர வரிசைச் சுருக்கம் - வடசொற் கலபின்றிப் பேசவும் எழுதவும் கற்பிப்பது(ஐந்தாம் பதிப்பு 1952) - திருவாட்டி தி. நீலாம்பிகை அம்மையார்
* Google Books
* Google Books


பகுப்பு:தமிழ்ப் பதிப்பகங்கள்
கூட்டுக்கதிர் ஏற்பளவு

**கூட்டுக்கதிர் ஏற்பளவு** (*Collective dose*) என்பது ஒரு குறிப்பிட்ட இடத்தில் குறிப்பிட்ட காலத்தில் தெளிவான கதிர் மூலத்திலிருந்து, அவ்விடத்தில் இருந்த அத்தனை தனி நபர்களின் கதிர் ஏற்பளவின் கூட்டுத்தொகையாகும்.

:N1D1 + N2D2 + N3D3 + ----

இங்கு, N என்பது நபர்களின் எண்ணிக்கை, D என்பது அவர்கள் பெற்ற கதிர் ஏற்பளவு. இவைகளின் கூட்டுத்தொகையே கூட்டுக்கதிர் ஏற்பளவு எனப்படும்.

அயனிக் கதிர்வீச்சின் போது மொத்த விளைவைக் கணிப்பதற்கு கூட்டுக்கதிர் ஏற்பளவு பயன்படுத்தப்படுகிறது. மொத்தக் கூட்டுக்கதிர் ஏற்பளவு என்பது கதிர்வீச்சு ஏற்படும் நேரம் முதல் சுற்றுசூழலில் இருந்து முழுவதுமாக அழிக்கப்படும் வரை மொத்த மக்கள்தொகையும் ஏற்கும் கதிர் ஏற்பளவு ஆகும். ஆனாலும், சில வேளைகளில் கூட்டுக்கதிர் ஏற்பளவுகள் ஒரு குறிப்பிட்ட மக்கள்தொகைக்கோ அல்லது ஒரு குறிப்பிட்ட காலப்பகுதிக்கோ தரப்படுகிறது.

கூட்டுக்கதிர் ஏற்பளவு பொதுவாக நபர்-ரெம் (man-rem) அல்லது நபர்-சீவெர்ட் (mSv, manSv) ஆகிய அலகுகளில் தரப்படுகின்றன.

## எடுத்துக்காட்டுகள்
தனிமைப்படுத்தப்பட்ட இடங்களில் மேற்கொள்ளப்படும் வளிமண்டல அணுகுண்டு சோதனைகளில் கூட்டுக்கதிர் ஏற்பளவு பொதுவாக நபருக்கு 1 mSv இலும் குறைவாக இருக்கும். 20ம் நூற்றாண்டில் மேற்கொள்ளப்பட்ட அனைத்து சோதனைகளிலும் இவ்வளவு 30,000 manSv ஆகும்.

## இவற்றையும் பார்க்க
*கதிர் ஏற்பளவு
*மொத்தக் கதிர் ஏற்பளவு
*கதிரியக்கம்
*கடிய கதிர்வீச்சு நோய்க்கூட்டறிகுறி

## மேற்கோள்கள்

*European Nuclear Society Glossary 
*Health Physics Society 

பகுப்பு:கதிரியக்கம்
ஸ்ரீ நாராயணகுரு தர்ம மடம்

thumbnail|ஸ்ரீ நாராயணகுரு
**ஸ்ரீ நாராயணகுரு தர்ம மடம்** என்பது கன்னியாகுமரி மாவட்டம் மருத்துவாமலையில் அமைக்கப்பட்டுள்ள ஒரு மடம் ஆகும். ஸ்ரீ நாராயணகுரு போதித்த சாதி, சமய வேறுபாடற்ற சமுதாயத்தை உருவாக்கும் பணியில் உருவாக்கப்பட்ட சதயபூஜா சங்கத்தின் நிர்வாகத்தில் 1992-ஆம் ஆண்டில் இம்மடம் அமைக்கப்பட்டுள்ளது.

## மடத்தின் சில பணிகள்

* ஒவ்வொரு மாதமும் ஸ்ரீ நாராயணகுரு பிறந்த சதய நட்சத்திரத்தன்று ஸ்ரீ நாராயணகுரு மெய்யறிவு பெற்ற மருத்துவாமலை பிள்ளைத்தடம் குகையில் சிறப்பு பூஜையும் அன்னதானமும் நடத்தப் பெறுகின்றன.

* ஸ்ரீ நாராயணகுரு மேல் பற்றுடையவர்கள் ஆண்டுதோறும் டிசம்பர் மாதம் கடைசி இரு நாட்கள் சிவகிரி தீர்த்தப் பயணத்தின் போது மருத்துவாமலைக்கும் வந்து செல்வதால் அவர்களுக்குத் தேவையான உதவிகளைச் செய்வதுடன் ஆன்மிக வழிகாட்டுதலும் செய்யப்படுகின்றன.

பகுப்பு: மடங்கள்
பகுப்பு:கன்னியாகுமரி மாவட்டம்
டயசெபம்

**டயசெபம்** (Diazepam), முதலில் **வேலியம்** (Valium) என்று அறிமுகப்படுத்தப்பட்ட பென்சோடயசெபைன் மருந்தாகும். இது சாதாரணமாக தவிப்பு (பதகளிப்பு, anxiety), பீதி அடைதல் (அச்சத்தாக்குதல்), தூக்கமின்மை, வலிப்புகள் (முயலகநிலை (status epileptics), இசிவு நோய் அல்லது ஏற்புவலியில் (tetanus) ஏற்படுவது போன்ற தசைப்பிடிப்புகள், அமைதியற்ற கால் நோய்க்கூட்டறிகுறி (restless legs syndrome), மது நிறுத்த விளைவுகள், பென்சோடயசெபைன் நிறுத்த விளைவுகள்) ஆகியவற்றுக்கு சிகிச்சையளிக்கப் பயன்படுத்தப்படுகிறது. உடல் உறுப்புகளை உள்நோக்குவதைப் போன்ற மருத்துவ செய்முறைகளுக்கு முன் இறுக்கம், தவிப்பு ஆகியவற்றை குறைக்கவும், சில அறுவைச் சிகிச்சை முறைகளின்போது மறதியைத் தூண்டவும் இம்மருந்து உபயோகப்படுத்தப்படலாம்.

டயசெபம், சஞ்சல நிவாரணி (anxiolytic), வலிப்படக்கி (anticonvulsant), உறக்க ஊக்கி (hypnotic), மயக்க மருந்து (அமைதியூட்டி, sedative), எலும்புத்தசை நெகிழ்த்தி (skeletal muscle relaxant), மறதி தூண்டி (amnestic) ஆகிய பண்புகளைக் கொண்டுள்ளது.

## மேற்கோள்கள்

பகுப்பு:மருந்துகள்
பகுப்பு:குளோரோ அரீன்கள்
பகுப்பு:லாக்டம்கள்
சிறீதர் வேம்பு

**ஸ்ரீதர் வேம்பு** (*Sridhar* *Vembu*) (பிறப்பு: 1968) இந்தியக் கோடீஸ்வர தொழிலதிபரும், பன்னாட்டு நிறுவனமான சோகோ நிறுவனத்தின் நிறுவனத் தலைவரும், தலைமைச் செயல் அதிகாரியும் ஆவார். 2020-இல் இந்தியப் பணக்காரர்களில் 2.5 பில்லியன் அமெரிக்க டாலர் சொத்துக்களை கொண்ட 55வது நபர் என ஸ்ரீதர் வேம்புவை போர்ப்ஸ் இதழ் அறிவித்துள்ளது. குடிமக்களுக்கு இந்திய அரசு வழகும் நான்காவது உயரிய பத்மசிறீ விருதை 2021-ஆம் ஆண்டில் பெற்றவர்.

ஸ்ரீதர் வேம்பு தமிழ்நாட்டின் தஞ்சாவூர் மாவட்டத்தின் ஒரு கிராமத்தில் வேளாண்மைக் குடும்பத்தில் 1968-ஆம் ஆண்டில் பிறந்தவர். இவர் 1989-இல் இந்திய தொழில்நுட்பக் கழகம் சென்னையில் இளநிலை தொழில்நுட்ப அறிவியல் பட்டம் பெற்றார். பின்னர் பிரின்ஸ்டன் பல்கலைக்கழகத்தில் முதுநிலை அறிவியல் மற்றும் (முனைவர்) பட்டம் பெற்றார். சேல்ஸ்போர்ஸ் நிறுவனம், ஸோஹோ நிறுவனத்தை தன்னகப்படுத்த முயன்று அணுகியபோது மறுத்த காரணத்தால் மிகவும் பரவலாக அறியப்பட்டார்.

2009-இல்  நுகர்வோர் தொடர்பு மேலான்மைக்கான **சோஹோ** மென்பொருள் நிறுவனத்தை நிறுவினார். போர்ஸ் இதழின் 2020-ஆம் ஆண்டின் கணக்குப்படி, ஸ்ரீதர் வேம்பு, சோஹோ நிறுவனத்தில் 2.44 பில்லியன் அமெரிக்க டாலர் மதிப்புள்ள  88% பங்குகளை வைத்திருந்தார். 2021-இல் ஸ்ரீதர் வேம்பு இந்திய தேசிய பாதுகாப்பு மன்றத்தின் ஆலோசகராக நியமிக்கப்பட்டார்.

முறையான பல்கலைக்கழக கல்விக்கு மாற்றாக கிராமப்புற மாணவர்களுக்கு தொழில்சார் மென்பொருள் மேம்பாட்டு கல்வியை வழங்க 2004-ஆம் ஆண்டில் ஸ்ரீதர் வேம்பு சோஹோ பள்ளிகளை நிறுவினார். இவருடைய சோஹோ மென்பொருள் நிறுவனத்தில் பணிபுரிபவர்களில் 15 முதல் 20% கல்லூரிகளில் பட்டம் பெறாத பள்ளி மாணவர்கள் ஆவார்.

## மேற்கோள்கள்

பகுப்பு:தொழில்நுட்பத் துறையினர்
பகுப்பு:வாழும் மக்கள்
பகுப்பு:தமிழகத் தொழிலதிபர்கள்
பகுப்பு:முதல் தலைமுறை தொழில்முனைவோர்
பகுப்பு:1968 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:இந்தியத் தொழிலதிபர்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய கோடீசுவரர்கள்